**Analiza stării de sănătate a populației IMSP CS Antonești pentru perioada anilor 2015 – 2016**

In subdiviziunea Centrului de Sănătate Antonești este OMF Carahasani.

Populația Centrului de Sănătate constituie 5263 locuitori, inclusiv 1008 / 19.1%/ copii cu vârsta 0 – 17 ani și 4255 persoane adulte. 3237 persoane/61.5%/ sunt asigurate la asistenta medicala. Vârsta reproductiva constituie 1229 /60.2%/ din 2043 femei înregistrate. Comparativ cu a. 2015 numărul de locuitori s-a micșorat cu 84 persoane, din cauza migrației vârstei apta de munca.

Din numărul copiilor, 185/54.9%/ copii frecventează instituțiile preșcolare și 586 /87.3%/ instituțiile preuniversitare.

IMSP CS Antonești dispune de laborator, cabinet fizioterapeutic, cabinet de proceduri și staționarul de zi unde se efectuează investigațiile necesare și tratament de ambulatoriu.

**Demografia**

In perioada gestionară s-au născut 55 copii ori cu 2 copii mai puțin decât în anul precedent. Au decedat 96 persoane, din ei 22 /22.9%/ în vârsta apta de munca. Comparativ cu a. 2015 au decedat cu 15 persoane mai mult. Natalitatea constituie 10.4 și mortalitatea generala 18.2 la una mie de locuitori. Sporul natural rămâne negativ - 7.8 la 1000 locuitori. N-a fost înregistrata mortalitate infantila si materna.

S-a înregistrat o mortinatalitate antenatală cu termenul de sarcină de 37 săptămâni și masa corpului a nou-născutului de 4100,0 kg. din s. Antonești. Pricina mortinatalității a fost asfixia intrauterină.

Asistenta medicala populației este acordată de 3 medici de familie și 12 asistenți medicali. Asigurarea instituției medicale cu lucrători medicali este suficientă.

**Asistenta medicala de ambulatoriu**

|  |  |  |
| --- | --- | --- |
| **Indicii** | 2015 | **2016** |
| Nr. abs. | % | Nr. abs. | % |
| **Total vizite,incl.** | 19142 | **17625** |
| - asigurate | 16533 | 86.4 | **15743** | **89.3** |
| - copii | 4340 | 22.7 | **3915** | **22.2** |
| **Nr. vizite prof.** | 8530 | 44.6 | **9994** | **56.7** |
| Incl. copii | 2368 | 54.6 | **2249** | **57.4** |
| **Număr vizite la 1 locuitor** |  | 3.7 |  | **3.3** |

Analizând datele expuse mai sus putem trage concluzia că numărul adresărilor la medici s-a micșorat cu 7.9% cât din contul persoanelor adulte atât și a copiilor, dar este îmbucurător faptul că s-a mărit evident numărul vizitelor profilactice cu 12.1% ori de la 44.6% la 56.7% ce vorbește despre creșterea nivelului de responsabilitate a populației față de sănătatea proprie. La un locuitor revin 3.3 vizite comparative cu 3.7 în anul precedent /pe raion -2.7/

**Examinări profilactice**

In perioada gestionară au fost programați pentru examinare profilactică 4305 persoane cu vârsta peste 18 ani. Au fost examinați 2635 ori 61.2 %, în rezultat au fost depistate 128 /4.9%/ persoane suspecte la maladii de lungă durată. Toate persoanele suspectate au fost suplimentar examinate și la 97 /75.8%/ s-a confirmat diagnoza /HTA - 39 cazuri, D/Z - 13, alte boli endocrine - 10, oncopatalogii - 2 și 33 ginecopatalogii.

Pe parcursul a. 2016 au fost înregistrate 2778 maladii, prevalenta morbidității constituind 5278.0 la 10 mii locuitori, din ei 1045 bolnavi cu cazuri noi, incidența fiind de 1985.0 la 10 mii locuitori. Pe raion – 5898.1 prevalenta și 1781.5 – incidența morbidității.

In structura maladiilor înregistrate primele patru locuri sunt ocupate de afecțiunile sistemului circulator, respirator, digestiv și endocrin cât la incidență atât și la prevalența morbidității.

Comparativ cu anul precedent s-a micșorat incidența morbidității de la 2310.0 la 1985.0 ori cu 325 la 10 mii locuitori, dar prevalența cu 925 din contul afecțiunilor cardiovasculare, digestive si urogenitale.

In anul gestionar, după cum am informat, s-au născut 55 copii și au împlinit vârsta de 1 an 59 copii. Copiii au fost supravegheați, investigați conform cerințelor MS și CNAM. La ei au fost înregistrate 102 maladii, incidența morbidității constituind 1728.8 la una mie de copii a vârstei respective /pe raion – 1520.2/

In a.2016 au terminat sarcina 61 gravide, din ele 90.2 au terminat sarcina la termen și 9.8 prin avort . Evidența precoce constituie 73.0% /pe raion – 72.9%/. Pe parcursul sarcinii femeile au fost supravegheate și investigate conform cerințelor ordinilor în vigoare. Din numărul femeilor de vârstă reproductivă au fost divizate 20.2% femei cu risc de sarcină și naștere din care 52.6% sunt protejate de sarcină neplanificată cu contraceptive orale si intrauterine.

De instituția medicală, pe parcursul anului, au fost eliberate 305 concedii medicale cu 5283 zile folosite pentru tratament. Durata unui caz a fost de 17.3 zile. În structura maladiilor predomină afecțiunile sistemului nervos, respirator si osteo-articular.

Cu invaliditate primară au fost apreciați 18 pacienți, din ei un copil și 17 adulți. După grad de severitate: cu grad sever – 2 /din ei un copil/ - 11.1%/, mediu – 7 /38.9%/ și grad moderat – 9 persoane /50.0%/. In structura invalidității 47.6% sunt afecțiunile osteo-articulare. Comparativ cu anul precedent invaliditatea primară este în descreștere cu 4 persoane ori cu 18.1%, după grad de severitate: gradul sever a scăzut de la 5 cazuri la un caz cu aceiași structură de afecțiuni.

După cum am menționat mai sus, pe parcursul anului gestionar au fost înregistrate 96 cazuri de deces /a. 2015 – 81/. Mortalitatea generală la 100 mii locuitori constituie 1824.0 /a. 2015 - 1514.9/. În structura mortalității, cele mai frecvente maladii sunt: afecțiunile cardiovasculare - 62 cazuri /64.6%/, apoi tumorile maligne – 14 cazuri /14.6%/ și 7 cazuri de leziuni traumatice /7.3%/. În structura de vârsta 77.0% sunt persoane de vârsta înaintata.

Din 22 cazuri înregistrate la vârsta aptă de muncă la 7 persoane cauzele decesului sunt tumorile maligne, 6 cazuri de leziuni traumatice, 4 cazuri de afecțiuni cardiovasculare, 2 cazuri de ciroză hepatică și câte un caz de afecțiuni: neurologică, urologică și respiratorie. Numărul deceselor a sporit preponderent din cauza tumorilor maligne, leziunilor traumatice și afecțiunilor cardiovasculare.

Indicatorii serviciilor auxiliare constată majorarea numărului de pacienți care au primit tratament de recuperare în staționarele de zi , de la 189 la 294 pacienți, ori cu 105 persoane mai mult. 113 pacienți programați au primit tratament de recuperare în secțiile spitalului raional pe parcursul anului.

A crescut și numărul pacienților în cabinetul de tratament fizioterapeutic de la 654 la 673 persoane ori cu 19 persoane. Număr ședințe la 100 vizite sunt 13.1 /pe raion a. 2015- 14.3/.

În creștere cu 13.0% sunt investigațiile de laborator ori de la 27438 până la 31391 investigații, preponderent din contul investigațiilor profilactice. La o solicitare revin 1.8 investigații /pe raion a. 2015 – 2.8/

**Bugetul IMSP Centrul de Sănătate Antoneşti**

Pentru anul 2016 au fost planificate 86 de vizite – îngrijiri la domiciliu, efectuate – 86, nevalidate – 0, îndeplinite 100%.

Pentru 11 luni a anului 2016 au fost prescrise medicamente compensate în sumă de 356516,00 lei, îndeplinirea 67,51%, planul pentru anul 2016 fiind de 576144,00 lei. S-au efectuat 79 cazuri episodice, inclusiv 18 la copii. Cauza procentului mic de prescriere a medicamentelor compensate este dublarea sumei contractuale.

Referindu-mă la sporirea calității serviciilor medicale în activitatea cotidiană se pune accent la formarea continuă a lucrătorilor medicali, la respectarea standardelor de tratament, Protocoalelor Clinice, se insistă la implementarea lor corectă. Angajații sunt monitorizați permanent la respectarea drepturilor pacientului la o deservire respectabilă, la oferirea serviciilor conform prevederilor programului unic. Se analizează indicii statistici de activitate.

În 2016 au fost realizați indicatori de performanță în valoare de 320537,35 lei, suma estimată fiind de 308462,00. Indicatorii s-au supraîndeplinit ce a dus la majorarea sumei contractuale.

În anul 2016 s-au desfășurat 4 ședințe ale consiliului administrativ.

Bugetul Fondurilor Asigurărilor Obligatorii de Asistență Medicală pentru anul 2016 finanțate de către CNAM – 2039551,09 (2031687,25lei - suma pentru asistență medicală primară + 7863.84 lei îngrijiri medicale la domiciliu). De către fondatorii instituției au fost alocate 8000 lei: 6500 – alimentația donatorilor, 1500 – amestecuri pentru copii.

|  |  |  |
| --- | --- | --- |
| Finanțare CNAM | Anul 2015 | Anul 2015 |
| Abs. | Ponderea din bugetul total | Abs. | Ponderea din bugetul total |
| TOTAL | 1983399,05 | 100,25 | 2039551,09 | 100,59 |
| Medicamente | 34401 | 1,73 | 37850 | 1,86 |
| Retribuirea muncii - salariul- salariu domiciliuContribuții de asigurări socialeContrib. de asigur. medicale | 1163682,921159357,984324,94267647,0748641,00 | 58,6713,492,45 | 1298629,101294304,164324,94277418,7156174,42 | 63,6713,602,75 |
| - regie (gaz, energie electrică, apa, tel. fix, internet) | 83075,97 | 4,19 | 91820,53 | 4,50 |
| - reparații curente |  |  | 33284 | 1,63 |
| Sistemul informațional | 1500,00 | 0,08 | 2500,00 | 0,12 |
| OMVSD | 19610,00 | 0,99 | 23991,36 | 1,18 |
| - alte cheltuieli | 146498,05 | 7,39 | 164706,33 | 8,08 |

**Baza tehnico-materială**

S-au efectuat lucrări pentru consolidarea BTM:

\*Reparație curentă a laboratorului și reparația sistemului de iluminare la OMF Carahasani.

\*Conlucrarea cu asistența socială, administrația publică locală și cu alte servicii: plan: 113 - donatori, efectiv – 109. Administrația publică locală s. Antonești și s. Carahasani a alocat câte 100,00 lei pentru fiecare donator și procurarea polițelor pentru cazuri neprevăzute.

APL Carahasani și un agent economic a alocat OMF suma de 17000,00 lei și suma de 10000,00 lei pentru procurarea unui analizator biochimic în laboratorul OMF Carahasani.

\*Pe parcursul anului 2016 s-a procurat mijloace fixe în sumă de 208299,00 lei (inclusiv analizator biochimic OMF Carahasani) lei și obiecte de mică valoare și scurtă durată în sumă de 31968,00 lei.

**Problemele existente:**

\*Reparația staționarului de zi și a cabinetului de imunizare de la CS Antonești și a blocului sanitar de la OMF Carahasani.

\*Mobilier parțial învechit.

\*Migrația intensă a populației.

Pe parcursul anului 2017 planificăm să procurăm mijloc fix (utilaj medical).

**Ivana SÎRBU, șef CS Antonești**